EkBass/fiwiki-20250220-pages-articles huggingface dataset:
Luettelo lasketteluonnettomuudessa kuolleista tunnetuista henkilöistä

Tämä on luettelo lasketteluonnettomuudessa kuolleista tunnetuista henkilöistä Tämä on luettelo lasketteluonnettomuudessa kuolleista tunnetuista henkilöistä Tämä on luettelo lasketteluonnettomuudessa kuolleista tunnetuista henkilöistä Tämä on luettelo lasketteluonnettomuudessa kuolleista tunnetuista henkilöistä Tämä on luettelo lasketteluonnettomuudessa kuolleista tunnetuista henkilöistä Nimi Ikä Paikka Maa Aika Ross Milne 19 Innsbruck Itävalta tammikuu 1964 Buddy Werner 28 St. Moritz Sveitsi 12. huhtikuuta 1964 Barbara Henneberger 2x St. Moritz Sveitsi 12. huhtikuuta 1964 Sara Mustonen 16 Hintertux Itävalta 12. syyskuuta 1979 Alphonse de Bourbon 52 Beaver Creek Resort, Colorado Yhdysvallat 30. tammikuuta 1989 Duncan MacPherson 23 Stubai Itävalta 10. elokuuta, 1989 Gernot Reinstadler 20 Lauberhorn, Wengen Sveitsi 18. tammikuuta 1991 Ulrike Maier 26 Garmisch-Partenkirchen Saksa 29. tammikuuta 1994 Trevor Petersen Chamonix Ranska 26. helmikuuta 1996 Michael Kennedy 39 Aspen, Colorado Yhdysvallat 31. joulukuuta 1997 Sonny Bono 62 Heavenly Ski Resort, Nevada Yhdysvallat 5. tammikuuta 1998 Doak Walker 71 Steamboat Springs, Colorado Yhdysvallat 27. syyskuuta 1998 Michel Trudeau 23 Kokanee Glacier Park, Brittiläinen Kolumbia Kanada 13. marraskuuta 1998 Régine Cavagnoud 31 Pitztal, Innsbruck Itävalta 31. lokakuuta 2000 Doug Coombs 48 Couloir de Polichinelle, La Grave Ranska 3. huhtikuuta 2006 Chad VanderHam 31 Couloir de Polichinelle, La Grave Ranska 3. huhtikuuta 2006 Natasha Richardson 45 Mont Tremblant Resort, Québec Kanada 16. maaliskuuta 2009 Luokka:Laskettelu Lasketteluonnettomuuksissa kuolleet
Ruona-Pirttiluoto

Ruona-Pirttiluoto on Naantalin 3. kaupunginosa kaupungin keskustan pohjoispuolella. Kaupunginosassa on 1 615 asukasta (2005), ja se on siten väkiluvultaan Naantalin kolmanneksi suurin. Alue koostuu Ruonan kerrostaloalueesta, Karjaluodon niemestä ja Pirttiluodon saaresta. Naapurikaupunginosia ovat kantakaupunki, Viluluoto, Taimo ja Luikkio. Ruona on pääosin tiiviisti rakennettua 1960–70-luvun kerrostaloaluetta, mutta sen reunoilla on noin 40 omakotitaloa ja muutamia rivitaloja. Karjaluodossa ja Pirttiluodossa on noin 40 omakotitaloa, sekä viher- ja puistoalueita. Pirttiluotoon on tieyhteys penkereen kautta. Kaupunginosassa on muun muassa päiväkoti, urheilukenttä ja kampaamo. Vuoden 2008 kunnallisvaaleissa Ruona- Viluluoto äänesystalueella oli 1 586 äänioikeutettua, joista 66,1 % äänesti vaaleissa. Äänet jakautuivat seuraavasti: SDP 366, Kokoomus 341, Keskusta 122, Vasemmistoliitto 64, Vihreät 64, Kristillisdemokraatit 43, Perussuomalaiset 26 ja RKP 16. ==Lähteet== Luokka:Naantalin kaupunginosat
Uusi liittosopimus

Uusi liittosopimus oli Neuvostoliiton viimeisen presidentin Mihail Gorbatšovin vuonna 1991 suunnittelema sopimus, joka toteutuessaan olisi hajauttanut Neuvostoliiton ”suvereenien valtioiden liitoksi”. Hanke ei onnistunut, sillä elokuun vallankaappausyritys esti sopimuksen allekirjoittamisen, ja sen jälkeen Neuvostoliitto hajosi, kun kaikki entiset neuvostotasavallat itsenäistyivät ja solmivat itsenäisten valtioiden liiton, joka käytti nimeä Itsenäisten valtioiden yhteisö (IVY). Gorbatšov ehdotti Neuvostoliiton kommunistisen puolueen heinäkuun 1990 puoluekokouksessa löyhää liittovaltiota kansallisuusongelmien ratkaisuksi. Sopimus olisi korvannut vuoden 1922 sopimuksen, johon Neuvostoliitto perustui. Uuden sopimuksen valmistelua vuoden 1991 alkupuolella 1. tammikuuta – 6. maaliskuuta sanottiin Novo-Ogarevon prosessiksi. 7. maaliskuuta pidetyssä kansanäänestyksessä 76 % kansasta tuki Neuvostoliiton säilyttämistä. Venäjän sosialistisessa federatiivisessa neuvostotasavallassa Neuvostoliiton säilyttämistä vastustettiin eniten Leningradissa ja Moskovassa. Liittosopimukseen tähdännyt niin sanottu 9+1-sopimus allekirjoitettiin Novo-Ogarevossa 23. huhtikuuta 1991, ja siinä olivat kaikki yhdeksän “ydintasavaltaa”. Elokuussa Ukraina jäi sopimuksesta pois. ==Sopimuksen allekirjoittaneet neuvostotasavallat== * * * * * * * * * ==Sopimuksen ulkopuolelle jääneet neuvostotasavallat== * Armenian sosialistinen neuvostotasavalta * Viron sosialistinen neuvostotasavalta * Georgian sosialistinen neuvostotasavalta * Latvian sosialistinen neuvostotasavalta * Liettuan sosialistinen neuvostotasavalta * Moldavian sosialistinen neuvostotasavalta Luokka:Neuvostoliiton historia Luokka:Toteutumattomat suunnitelmat ja hankkeet
Vladimir Krjutškov

Vladimir Aleksandrovitš Krjutškov (, 19. helmikuuta 1924 – 23. marraskuuta 2007) oli neuvostoliittolainen poliitikko ja entinen turvallisuuspalvelun upseeri ja KGB:n johtaja 1988–1991 ja 1988–1990 politbyroon jäsen. Krjutškov palveli 1950-luvulla Neuvostoliiton diplomaattijoukoissa Unkarissa Juri Andropovin alaisuudessa vuoteen 1959. Hän työskenteli sen jälkeen kahdeksan vuotta keskuskomiteassa, kunnes liittyi KGB:hen vuonna 1967 yhdessä Andropovin kanssa. Hänet nimitettiin ensimmäisen direktoraatin päälliköksi 1974, vastuullaan ulkomaantiedustelu. Hän tuki mm. innokkaasti hyökkäystä Afganistaniin. Hänestä tuli myös KGB:n varajohtaja 1978 ja johtaja 1988 armeijakenraalin arvolla. Krjutškov vastusti avoimesti Mihail Gorbatšovin uudistuksia ja tehosti KGB:n sotilaallista ja talousvakoilua. Krjutškov oli yksi Moskovan 1991 elokuun vallankaappauksen päätekijöistä "kahdeksan koplasta", eräiden tietojen mukaan sen todellinen johtaja. Venäjän duuma armahti Krjutškovin 1994. Luokka:Neuvostoliittolaiset poliitikot Luokka:Venäläiset poliitikot Luokka:Vuonna 1924 syntyneet Luokka:Vuonna 2007 kuolleet
Lietsala

thumb|Lietsalan koulun vanhin rakennus. Lietsala on Naantalin 6. kaupunginosa noin 3 km kaupungin keskustasta koilliseen. Kaupunginosassa on 1 440 asukasta (2005), ja se on siten väkiluvultaan Naantalin neljänneksi suurin. Lietsala jakautuu kolmeen osa-alueeseen: Nuhjalaan, Sammalkallioon ja Myllärinmäkeen. Kaupunginosa sijaitsee Aurinkotien pohjoispuolella Maskuntien (yhdystie 1893) molemmin puolin. Naapurikaupunginosia ovat Taimo, Soininen, Murikko ja Karvetti. Lietsalan asutus sijaitsee lähes kokonaisuudessaan Maskuntien länsipuolella, ja tien itäpuolella on Naantalin Maskuntien teollisuusalue. Lietsalan lounaisosassa sijaitsee Nuhjalan kerrostaloalue sekä Suopellon yläaste, ja eteläosassa Lietsalan ala-aste. Silloisen Raision läntiset osat, nykyinen Lietsala mukaan lukien, liitettiin Naantaliin kuuluviksi vuonna 1577 kun Naantalin seurakunta perustettiin. Nuhjalassa on 1970-luvulla rakennettuja 7-kerroksisia kerrostaloja. Taloista kaksi on kaupungin omistaman Naantalin Vuokratalojen omistuksessa. Talot peruskorjattiin täysin vuonna 2019. ==Lähteet== Luokka:Naantalin kaupunginosat
Myllärinmäki

Myllärinmäki voi tarkoittaa seuraavia: * Myllärinmäki, Gumbölen osa-alue Espoossa * Myllärinmäki, Lietsalan osa-alue Naantalissa * Myllärinmäki, kylä Nakkilassa
Kultaranta (kaupunginosa)

Kultaranta on Naantalin 13. kaupunginosa Luonnonmaan saarella kaupungin keskustasta lounaaseen. Kultaranta sijaitsee Luonnonmaan itärannalla Rymättyläntien (seututie 189) pohjoispuolella, Naantalin vanhastakaupungista katsottuna vastarannalla. Kaupunginosassa on 347 asukasta (2005), ja se on lähinnä harvaan asuttua omakotitaloaluetta. Naapurikaupunginosia ovat Viiala, Viialanranta ja Keitilä. Kultaranta muodosti ennen oman taajamansa, mutta 2000-luvulla se kasvoi yhteen Turun keskustaajaman kanssa, johon Naantalin muukin kaupunkialue kuuluu. Kultarannassa sijaitsee tasavallan presidentin kesäasunto, Kultaranta. Luokka:Naantalin kaupunginosat Luokka:Varsinais-Suomen maakunnan entiset taajamat
Akselin huulitiiviste

pienoiskuva|Pyörivän akselin huulitiiviste. A=Akseli, B=Kotelo, C=Nesteen puoli, D=Ilman puoli, 1=Metallirengas, 2=Tiivistepinta, 3=Jousirengas, 4=Toinen tiivistepinta Akselin huulitiiviste eli huulirengastiivisteSVKS Seal, Tianjin Swks Technology & Development, viitattu 8.11.2024 Käyttö ja asennusohje, tuvasulkuventtiili, pneumatiikkaventtiili EPV / EPVF UNI Geräte, viitattu 8.11.2024 on rengasmainen tiiviste, joka tiivistyy ilman ulkopuolista puristusta renkaan U-, V- tai L-profiilin sisään asennetun jousirenkaan avulla. Tiivistetyyppi on hyvin yleinen ja usein puhutaan vain akselitiivisteestä. Puhekielessä käytetään usein nimitystä stefa, joka on yleisnimeksi muodostunut erään valmistajan kauppanimi. == Lähteet == ==Aiheesta muualla== * Stefa Trelleborgin sivustolla * Tietoa Stefa tuotemerkistä Luokka:Autotekniikka Luokka:Tiivisteet (mekaaninen)
Timothy Treadwell

Timothy Treadwell (alun perin Timothy William Dexter; 29. huhtikuuta 1957 – 5. lokakuuta 2003) oli tunnettu yhdysvaltalainen dokumentaristi, joka eli usein eläinten keskuudessa suojellakseen niitä salametsästäjiltä. Hän vietti 13 kesää Alaskassa harmaakarhujen kanssa, kunnes eräs karhuista surmasi Treadwellin ja hänen tyttöystävänsä Amie Huguenardin vuonna 2003. Saksalainen Werner Herzog kokosi Treadwellin kuvaamista nauhoista ja itse tekemistään haastatteluista dokumenttielokuvan Grizzly Man, joka sai Suomen ensi-iltansa vuonna 2006. == Aiheesta muualla == * Luokka:Dokumentaristit Luokka:Yhdysvaltalaiset henkilöt Luokka:Vuonna 1957 syntyneet Luokka:Vuonna 2003 kuolleet
Tunturiorho

Tunturiorho (Chamorchis alpina) on Euroopan vuoristoalueilla kasvava elinvoimaiseksi luokiteltu pienikokoinen kämmekkäkasvi. Suomessa laji on kuitenkin harvinainen ja luonnonsuojeluasetuksessa rauhoitettu,Ympäristöministeriö: Luonnonsuojeluasetuksessa rauhoitetut lajit Viitattu 20.9.2009. Suomen uhanalaisluokituksessa se on erittäin uhanalainen. Laji on läheistä sukua morfologisesti siitä suuresti poikkeavalle Traunsteinera-suvulle, ja se sijoitetaan joskus kyseiseen sukuun. Chamorchis- suvussa on vain yksi laji. == Ulkonäkö ja koko == Tunturiorho nousee keväällä kasvin kokoon nähden suurista munanmuotoisista versojuurimukuloista. Kukkavarren korkeus on vain n. 3–10 cm. Sen juurella on useiden hyvin kapeiden lehtien muodostama ruusuke. Lehdet ovat varren pituisia tai hiukan lyhyempiä. Kukinto on harsu latvatähkä. Pienet kukat ovat väriltään vihertävän ruskeita, ja niitä on tyypillisesti kolmesta kahteentoista kappaletta. Kukat ovat miltei kellomaisia, kukan huuli on kannukseton. Tunturiorho kukkii heinä- elokuussa.Retkeilykasvio 1998, s. 500. Siementen lisäksi laji kykenee kasvulliseen lisääntymiseen muodostamalla vuosittain useita uusia versojuurimukuloita. Tämän takia tunturiorho kasvaa usein monivartisina tuppaina. Laji voi kuitenkin piileskellä vuosia maan alla sienirihmojen turvin ja mukulan varassa.Väre 1997, s. 119. == Levinneisyys == Tunturiorhoa tavataan Euroopassa vuoristoalueilta Alpeilta, Karpaateilta, Balkanilta sekä Skandinavian tunturialueilta Etelä-Norjasta Petsamoon saakka. Laji on esiintymisalueellaan hyvin paikoittainen, mutta kuitenkin runsaslukuinen. Suomessa sitä tavataan vain muutamalta Enontekiön Kilpisjärven suurtunturilta käsivarren Lapista. Ensimmäisen kerran laji löydettiin Suomessa vuonna 1911 Saanalta. == Elinympäristö == Tunturiorho on kalkinvaatija, ja se kasvaa erityisesti vuoristoruohikoilla ja -niityillä. Suomessa sitä esiintyy ainoastaan tunturien alapaljakoilla korkeintaan 850 metrin korkeudella, yleensä alueilla missä on muitakin tyypillisiä paljakoiden kalkinvaatijoita. Alpeilla lajia saatetaan tavataan aina 2000 metrin korkeuteen saakka.Kämmekät, Suomen orkideat 1987, s. 75. == Lähteet == * Kämmekät, Suomen orkideat. Toim. Korhonen, Mauri & Vuokko, Seppo. Forssan kustannus Oy, Forssa 1987. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Väre, Henry: Tunturiorho. Teoksessa Uhanalaiset kasvimme. Toim. Terhi Ryttäri ja Taina Kettunen. Kirjayhtymä, Helsinki 1997, s. 119. === Viitteet === == Aiheesta muualla == *Kasviatlas 2010: Tunturiorhon levinneisyys Suomessa *Pohjolan kasvien pauloissa: Chamorchis alpina - tunturiorho *Pinkka: Tunturiorho Luokka:58.4 Putkilokasvit Luokka:Kämmekkäkasvit Luokka:Suomen erittäin uhanalaiset kasvit
Gillet

thumb|250px|right|1994 Gillet Vertigo Gillet on belgialaisen Tony Gilletin 1994 perustama autotehdas. Tehtaan ainoa tarjolla oleva malli on pieninä sarjoina valmistettu Gillet Vertigo sportscoupé, jota vauhdittaa Alfa Romeon V6-moottori. == Gillet Vertigon historia == Tony Gillet on entinen kilpa- ajaja, joka pyrkii jatkuvasti täydelliseen suoritukseen. Voitettuaan useana perättäisenä vuonna Belgian mestaruuden mäkikilpailuissa ja osallistuttuaan itserakentamallaan kilpa-autolla kahdesti Pariisi-Dakar -erämaaralliin, Gillet päätti siirtyä autoteollisuuden pariin vuonna 1982 ryhtymällä Donkervoortin maahantuojaksi. Varta vasten viritetyllä Donkervoortilla Gillet siirsi nollasta sadan kilometrin tuntivauhtiin suoritettavan kiihdytyksen ennätyksen uusille luvuille tammikuussa 1990 tuloksellaan 3,85 sekuntia. Sittemmin hän teki myös sarjatuotantoautojen maailmanennätyksen 0-60 km/h -kiihdytyksessä nimeään kantavalla Gillet Vertigolla. Ennätysaika on 3,1 sekuntia. Vertigon ensimmäinen prototyyppi valmistui 1991. Se julkistettiin Brysselin 71. kansainvälisessä autonäyttelyssä tammikuussa 1992. Seuraavan kahden vuoden aikana prototyyppiä viimeisteltiin sarjatuotantoa varten ja sille myös hankittiin vaikeasti saatava EU-tyyppihyväksyntä. Samaan aikaan prototyyppi kiersi tärkeimmissä autonäyttelyissä, kuten Pariisin ja Geneven kansainvälisissä autonäyttelyissä vuonna 1993. Tätä kaikkea varten oli rakennettava vielä kaksi autoa lisää. Toinen niistä oli prototyyppi, joka oli jo lopullisen myyntiin tulevan auton kaltainen. Toinen oli varsinaisen valmistussarjan auto numero 1, jolla suoritettiin tyyppihyväksyntään tarvittavat testit, kuten keulatörmäystesti sekä istuinten kiinnitysten ja turvavöiden kiinnitysten lujuustestit. Vertigo selviyi kaikista mainituista testeistä ilman huomautuksia. Gillet Vertigon sarjatuotantoversio poikkesi ensimmäisestä prototyypistä monin tavoin. Auton kori valmistettiin hiilikuituvahvisteisesta alumiinihunajakennoista aivan kuten Formula 1 -kilpuritkin. Tällä saavutettiin sekä huomattava painonsäästö että suurempi rakenteellinen lujuus. Vertigon paljas kori painaa vain 58 kg. Korista tehtiin prototyyppiä sulavalinjaisempi hieman korkeammin sivuikkunoin ja irrotettavin etuvaloin. Auto numero 2 varustettiin automaattivaihteistolla ja erityisellä joystick-hallintalaitteistolla. Se myytiin entiselle F1-kuljettajalle, Philippe Streiffille, joka oli vammautunut F1-onnettomuudessa. == Autourheilu == Gillet on myös aktiivinen moottoriurheilurintamalla. Auton kisaversiolle on annettu nimeksi Gillet Vertigo Streiff edellä mainitun Philippe Streiffin mukaan. Belgialaiset Bas Leinders ja Renaud Kuppens voittivat autolla Belgian GT-mestaruuden ja sijoittuivat Span 24h -kilpailussa toiselle sijalle. == Aiheesta muualla== *Gillet'n kotisivu Luokka:Belgialaiset yritykset Gillet
Arabiemiraattien lippu

Arabiemiraattien lippu () on otettu käyttöön 2. joulukuuta 1971. Arabiemiraattien lipussa on panarabialaiset värit; punaista, vihreää, valkoista ja mustaa, jotka symboloivat arabikuntia. Lipun värit kuvaavat seuraavanlaisia asioita: * vihreä: hedelmällisyyttä * valkoinen: puolueettomuutta * musta: öljyvaroja *punainen: emiraattien alkuperäisiä lippuja == Emiraattien liput == Tiedosto:Flag_of_Abu_Dhabi.svg|Abu Dhabi Tiedosto:Flag_of_Ajman.svg|Ajman Tiedosto:Flag_of_Dubai.svg|Dubai Tiedosto:Flag of the United Arab Emirates.svg|Fujairah Tiedosto:Flag_of_Ras_al-Khaimah.svg|Ras al-Khaimah Tiedosto:Flag_of_Sharjah.svg|Sharjah Tiedosto:Flag_of_Umm_al-Qaiwain.svg|Umm al-Qaiwain == Lähteet == Luokka:Valtioiden liput Lippu
500 päivän talousohjelma

500 päivän talousohjelma () pyrki Neuvostoliitossa siirtämään maan markkinatalouteen talouden ollessa kriisissä. Ohjelmaa ehdotti Grigori Javlinski, ja sitä toteutettiin puoluejohtaja Mihail Gorbatšovin talousneuvonantajan Stanislav Šatalinin ohjauksessa. Elokuussa 1990 ilmestyi 400-sivuinen raportti, jonka tuli tunnetuksi 500 päivän ohjelmana. Ohjelman mukaan maahan olisi syntynyt markkinatalouden perusta 500 päivässä. Siihen liittyi laaja yksityistäminen, kysynnän ja tarjonnan lain mukaan muuttuvat hinnat ja kytkentä maailmantalouteen sekä vallan hajauttaminen keskukselta Neuvostoliiton alueille. Boris Jeltsin tuki ohjelmaa. Gorbatšov epäröi, mutta tuki myös ohjelmaa. Pääministeri Nikolai Ryžkov sen sijaan ilmoitti vastustavansa sitä. Korkein neuvosto viivytti ohjelmaa ja hyväksyi miedomman version, jolle ei ollut aikamääriä. ==500 päivää -ohjelman toteuttajat== *Stanislav Šatalin *Nikolai Petrakov *Grigori Javlinski *Sergei Aleksašenko *Andrei Vavilov *Leonid Grigorjev *Mihail Zadornov *Vladlen Martynov *Vladimir Maštšits *Aleksei Mihailov *Boris Fjodorov *Tatjana Jarygina *Jevgeni Jasin == Lähteet == ==Aiheesta muualla== *"500 Days": links, chronology, personalia Luokka:Neuvostoliiton talous
RUF

thumb|left|150px|Alois Ruf (2010) RUF on saksalainen urheiluautojen valmistaja. RUF:n nimeä kantavat autot muistuttavat ulkoisesti vastaavia Porschen malleja, sillä RUF rakentaa autot Porschen tehtaalta ostamiinsa sarjanumeroimattomiin raakakoreihin. Koska RUF käyttää autoissaan huomattavasti itse valmistettuja ja vastaavista Porschen malleista poikkeavia osia, sen katsotaan Saksan lakien mukaan olevan itsenäinen autonvalmistaja. Myös toinen Porsche-pohjaisten autojen valmistaja Gemballa toimii samalla periaatteella. == RUF-mallit == * CTR ”Yellow Bird” * CTR2 * RGT * BTR * Turbo R * RTurbo * Rt 12 * 3400S * 3600S * RK Coupe ==Aiheesta muualla== *RUF Automobile GmbH *Facebook – RUF Automobile GmbH Luokka:Autonvalmistajat Luokka:Saksalaiset teollisuusyritykset
Dd

Dd tarkoittaa seuraavia: * * DD, määritelmäluettelon määritelmäosan merkintä HTML:ssä * dd, Unixin, Unixin kaltaisten käyttöjärjestelmien, Plan 9:n ja Infernon komentorivityökalu, jolla kopioidaan tietoja lohkoittain * Double Density, DD, levykkeiden kapasiteettimerkintä * Dropdead, DD, vaatemerkki * hävittäjäalus, Yhdysvaltain laivaston käyttämä tunnus DD, sota-alustyyppi * lahjoittaja, d.d., latinan sanoista dono dedit, vastikkeetta tavaraa tai palveluja antava henkilö * * puutteellisesti tunnettu, lyhenne DD, englanninkielisestä nimestä data deficient, eliön uhanalaisuusluokka * , koodi käytössä vuoteen 1990 asti, nykyisin osa Saksaa (koodi DE) * tehoisa lämpösumma, tunnus d.d., englannin sanoista degree days, vuorokausien keskilämpötilojen summa, josta on vähennetty 5 °C * teologian tohtori, D.D., englannin sanoista doctor of Divinity, yliopistotutkinto * Dala-Demokraten, DD, ruotsalainen sanomalehti.
Billy Tibbetts

Billy Tibbetts (s. 14. lokakuuta 1974 Boston, Yhdysvallat) on yhdysvaltalainen uransa vuonna 2012 lopettanut jääkiekkoilija, joka pelasi urallaan kolmessa NHL-seurassa sekä SM-liigassa HPK:ssa ja HIFK:ssa. Suomen jälkeen hän pelasi vielä Sveitsin kakkosliigassa Swiss leaguessa ja Pohjois-Amerikan alemmissa sarjoissa EPHL:ssä, SPHL:ssä ja FPHL:ssä. Tibbetts ei saanut siviilielämäänsä hallintaan ja hänellä on pitkä rikosrekisteri, muun muassa vuonna 1992 hän sai tuomion seksuaalirikoksesta. Tibbetts sekaantui tyttöön, joka ei ollut vielä ylittänyt suojaikärajaa. Lisäksi 90-luvulla Tibbetts pahoinpiteli poliisin, uhkaili todistajaa ja ampui ikätoveriaan ilmakiväärillä selkään. Tibbetts pidätettiin kaikkiaan kuusi kertaa vuosina 1992–1995. Uransa jälkeen hänet tuomittiin myös, ensin paikallisen poliisipäälikön nettihäiriköinnistä ehdonalaiseen ja sitten ehdonalaismääräysten rikkomisen jälkeen vuodeksi vankeuteen vuonna 2020. __NOTOC__ ==Tilastot== 1992–93 Boston Bruins (juniorit) NEJHL 73 60 80 140 150 - - - - - 1993–94 Sioux City Musketeers / London Knights / Tri-City Americans USHL OHL WHL 7 14 9 1 6 0 4 6 2 5 12 2 27 49 39 - - \- - - \- - - \- - - \- - - \- 1994–95 Birmingham Bulls ECHL 2 0 1 1 18 - - - - - 1995–96 Johnstown Chiefs ECHL 58 37 31 68 300 - - - - - 1996–97 ei pelannut 1997–98 ei pelannut 1998–99 ei pelannut 1999–00 ei pelannut 2000–01 Pittsburgh Penguins / Wilkes-Barre/Scranton Penguins NHL AHL 29 38 1 14 2 24 3 38 79 185 - 12 - 4 - 6 - 10 - 55 2001–02 Pittsburgh Penguins / Philadelphia Flyers / Wilkes-Barre/Scranton Penguins NHL NHL AHL 33 9 24 1 0 13 5 1 17 6 1 30 109 69 193 - - \- - - \- - - \- - - \- - - \- 2002–03 New York Rangers / Hartford Wolf Pack NHL AHL 11 35 0 7 0 10 0 17 12 172 - \- - \- - \- - \- - \- 2003–04 San Diego Gulls / Springfield Falcons / Houston Aeros ECHL AHL AHL 40 6 8 18 0 0 35 2 8 53 2 8 266 25 22 - - 1 - - 0 - - 0 - - 0 - - 0 2004–05 Las Vegas Wranglers / San Diego Gulls / Idaho Steelheads ECHL ECHL ECHL 13 7 15 1 4 3 4 5 11 5 9 14 132 56 132 - - \- - - \- - - \- - - \- - - \- 2005–06 Rockford IceHogs / Chicago Wolves UHL AHL 13 46 5 20 6 22 11 42 55 249 7 \- 7 \- 3 \- 10 \- 20 \- 2006–07 HPK / HIFK SML SML 4 15 4 3 4 8 8 11 4 24 - 5 - 1 - 1 - 2 - 10 2007-08 EHC Olten LNB 9 7 7 14 78 - - - - - 2008-09 Danbury Mad Hatters / Huntsville Havoc EPHL SPHL 3 12 1 8 4 7 5 15 9 30 - \- - \- - \- - \- - \- 2011-12 Cape Cod Bluefins FHL 15 10 30 40 109 - - - - - NHL yhteensä 82 2 8 10 269 - - - - - ==Lähteet== * ===Viitteet=== Luokka:Yhdysvaltalaiset jääkiekkoilijat Luokka:Vuonna 1974 syntyneet Luokka:Elävät henkilöt
Freudilainen lipsahdus

Freudilainen lipsahdus eli parapraksis (kr. παρά ’vasta’ + πρᾶξις ’toiminta’) tarkoittaa sitä, että ihminen tulee vahingossa sanoneeksi, mitä hän todella ajattelee ja tuntee. Ilmiö on nimetty itävaltalaisen lääkärin ja psykoanalyysin kehittäjän Sigmund Freudin mukaan. Todellisten tunteiden uskotaan olevan peräisin ihmismielen tiedostamattomasta osasta ja tulevan esiin muun muassa freudilaisten lipsahdusten kautta. Käsite on Freudin ensimmäisestä esseestä, josta tuli teoksen Arkielämämme psykopatologiaa (1901) aloitusluku.Carlo Bonomi, Risto Friedin matkassa psykoanalyysin alkulähteillä, Psykoterapia (2014), 33(3), 217–230 (s. 2) ==Lähteet== Luokka:Sigmund Freudin teoriat Luokka:Seulonnan keskeiset artikkelit
David Moravec

David Moravec (s. 24. maaliskuuta 1973) on tšekkiläinen pelaajauransa lopettanut jääkiekkoilija. Seurajoukkueissa Moravec on pelannut pääasiassa Tšekin Extraligassa sekä Ruotsin Elitserienin Malmössä, josta siirtyi joulukuussa 2006 SM-liigaan Hämeenlinnan Pallokerhon riveihin, jossa sai kauden päätteeksi pronssia. Kaudella 1999–2000 Moravec pelasi yhden NHL- ottelun Buffalo Sabresin riveissä. Moravec on pelannut myös lukuisia otteluita Tšekin maajoukkueessa, ja ratkaisi Tšekille MM-kullan vuonna 2001 loppuottelussa Suomea vastaan. Hän oli myös mukana olympiakultaa voittaneessa Tšekin joukkueessa Naganossa 1998. == Seurat == * Vítkovice, Extraliga * Buffalo Sabres, NHL * Lokomotiv Jaroslavl, RHL * Plzeň, Extraliga * Malmö, Elitserien * HPK, SM-liiga * Wolfsburg Grizzly Adams, Saksa * HC Ocelari Trinec, Extraliga == Saavutukset == * 1 olympiakulta * 2 maailmanmestaruutta * 2 MM-pronssia == Aiheesta muualla == * Luokka:Tšekkiläiset jääkiekkoilijat Luokka:Tšekkiläiset olympiavoittajat Luokka:Buffalo Sabresin varaamat pelaajat Luokka:Jääkiekon maailmanmestarit Luokka:Vuonna 1973 syntyneet Luokka:Elävät henkilöt
Frankfurter Zeitung

Frankfurter Zeitung oli Saksan Frankfurt am Mainissa ilmestynyt vapaamielinen sanomalehti, jonka Leopold Sonnemann perusti 1856 nimellä Frankfurter HandelszeitungSonnemann, Leopold, Tietosanakirja. Osa 8, palsta 1612. Tietosanakirja-osakeyhtiö 1917. Adolf Hitler lakkautti lehden vuonna 1943. Vuonna 1949 perustettu Frankfurter Allgemeine Zeitung lehden epäsuora jatkaja. Japanissa Neuvostoliiton vakoojana toiminut Richard Sorge oli peiteammatiltaan Frankfurter Zeitungin Japanin kirjeenvaihtaja. ==Lähteet== == Aiheesta muualla == Luokka:Frankfurt am Mainin historia Luokka:Saksalaiset sanomalehdet
Mono no aware

Mono no aware () on japanilainen sanonta, jonka yleensä käännetään tarkoittavan "herkkyyttä asioiden edessä."Lehtinen, J: "Mono no aware", Anime #5. Sillä viitataan kaihoisiin tunteisiin, jotka syntyvät kauniiden asioiden katoavaisuudesta ja hetkellisyydestä. Alun perin kyseessä oli kirjallisuustermi, jota käytti tiettävästi ensimmäisenä Edo-kaudella elänyt oppinut Motoori Norinaga. Sitä pidetään perinteisesti perijapanilaisena ajattelutapana johtuen lähinnä maan buddhalais-šintolaisen taustan ja zenin vaikutuksesta Japanin kulttuuriin, mutta todistetusti se pystyy koskettamaan myös kokonaan toisessa kulttuuritaustassa kasvaneita henkilöitä. Mono no aware tulee yleensä esille, kun käsitellään sen käyttöä tarinankerronnan ja etenkin sarjakuvan välineenä. Muita esimerkkejä ovat esimerkiksi Yasujirō Ozun elokuvat. Koska mono no awarea käyttävät teokset eivät useinkaan sisällä arkisia tapahtumia kummempaa juonenkuljetusta, monet englanninkieliset julkaisijat käyttävät niitä kuvaamaan genreluokitusta ”slice of life”. == Tunnettuja mono no awarea käyttäviä mangapiirtäjiä == *Jirō Taniguchi (Aruku hito) *Hitoshi Ashinano (PositioN, Yokohama kaidashi kikō, Kabu no Isaki) *Kiyohiko Azuma (Azumanga Daioh, Yotsuba&!) *Kaoru Mori (Emma) *Yuki Urushibara (Mushishi) == Lähteet == == Aiheesta muualla == * Arjen runous : Jari Lehtisen essee mono no awaren käyttämisestä sarjakuvakerronnassa Luokka:Japaninkieliset sanat ja sanonnat
Pallerokämmekät

Pallerokämmekät eli kämmekät (Orchis) on orkideasuku ja kämmekkäkasvien (Orchidaceae) heimon tyyppisuku. Suvun tieteellinen nimi tarkoittaa kiveksiä kreikaksi, mikä viittaa pallerokämmeköiden munanmuotoisiin, maanalaisiin juurimukuloihin.Den virtuella floran: Orchis L. – Nycklar Pallerokämmekkälajeja on 23 ja lisäksi risteymälajeja. Risteymiä on enemmän kuin aitoja lajeja. == Lajeja == Suomessa luonnonvaraisena kasvavat kaksi lajia ovat: * miehenkämmekkä (Orchis mascula) Esiintyy Euroopassa, Suomessa hyvin harvinaisena Ahvenanmaalla. * soikkokämmekkä (Orchis militaris) Esiintyy Euroopassa, Suomessa hyvin harvinaisena maan eteläisimmässä osassa Ahvenanmaalta Etelä-Karjalaan. Muita lajeja: * nukkekämmekkä (Orchis anthropophora, aiemmin Aceras anthropophorum) * italiankämmekkä (Orchis italica) * paijakämmekkä (Orchis patens) * ranskankämmekkä (Orchis provincialis) * hilkkakämmekkä (Orchis purpurea) Esiintyy Euroopassa. * vuorikämmekkä (Orchis scopulorum, syn. O. mascula subsp. scopulorum) * myssykämmekkä (Orchis simia) * alppikämmekkä (Orchis spitzelii) Esiintyy Euroopassa. Pallerokämmeköihin aiemmin sijoitettuja lajeja: * ruusukekalkkikämmekkä (Orchis morio → Anacamptis morio, suku kalkkikämmekät) * liihokämmekkä (Orchis papilionacea → Anacamptis papilionacea) Esiintyy Itäisellä Välimerellä. * helmakämmekkä (Orchis tridentata → Neotinea tridentata, suku kilinkämmekät) Esiintyy Itäisellä Välimerellä. * palokilinkämmekkä eli palokämmekkä (Orchis ustulata → Neotinea ustulata) == Lähteet == == Aiheesta muualla == * Finto: Kassu – Kasvien suomenkieliset nimet: Orchis * Suomen Lajitietokeskus: Pallerokämmekät – Orchis
Paunu

Paunu tarkoittaa: ;henkilöitä: *Ahti Paunu (s. 1975), Rajaton-yhtyeen laulaja. *Eira Paunu (1908–2013), teologi ja professori *Hjalmar Paunu (1882–1970), kirkkoherra, lääninrovasti ja kirkon nuorisotyön edistäjä *Lauri Paunu (1910–2006), rovasti ja kuurojenpappi *Penna Paunu (1868–1920), SDP:n kansanedustaja *Päivi Paunu (1946–2016), suomalainen iskelmälaulaja *Tarmo Paunu (s. 1971), suomalainen taidemaalari *Uno Paunu (1873–1948), suomalainen pappi ja lähetysteologi * Väinö Paunu (1901–1979), suomalainen linja- autoliikennöitsijä. ;muita merkityksiä: *Väinö Paunu Oy, linja-autoyhtiö. *Paunu, kylä Alattiossa eli Altassa Norjassa.
Hjalmar Procopé (runoilija)

Hjalmar Fredrik Eugen Procopé (28. huhtikuuta 1868 Helsinki – 24. syyskuuta 1927 Porvoo) oli suomenruotsalainen runoilija. Procopén vanhemmat olivat kenraaliluutnantti Berndt Feodor Georg Procopé ja Agata Lovisa von Knorring (1844–1871), joka oli Eugen von Knorringin ja Helena Catharina Schwenzonin (1822-1901) tytär. Hjalmar Fredrik pääsi ylioppilaaksi vuonna 1889 ja valmistui filosofian kandidaatiksi sekä maisteriksi vuonna 1897. Procopé toimi Björneborgs Tidningin päätoimittajana 1898, Aftonpostenin aputoimittajana 1898–1899, sekä toimittajana Wasa Nyheter -lehdessä 1899–1900 ja Tammerfors Nyheter -lehdessä 1900–1904. Hän oli Ruotsalaisen teatterin sihteerinä ja kirjallisena neuvonantajana 1909–1915.Wikiaineisto: Kuka kukin oli 1961. Hän oli Porvoon Runoilijakodin ensimmäinen asukas vuosina 1923–1927. == Runokokoelmia == * Dikter. 1900 * Ur Psaltaren. 1900 * Mot öknen. 1905 * Röda skyar. 1907 * Vers och visa. 1909 * Drömskeppet. 1910 * Dikter i urval. 1911 * I sanden. 1915 * Samlade dikter I–IX. 1920–1927 * Dikter i nytt urval. 1921 * Lyrik. 1924 * Diktarhemmet. 1924 * Eget och andras. 1927 == Näytelmiä == * Belsazars gästabud. 1906. (Suomennos Belsazarin pidot, aihe Vanhan testamentin Danielin kirjan 5. luvusta; musiikin näytelmään sävelsi Jean Sibelius.)Jean Sibeliuksen näyttämömusiikkia – Belsazarin pidot * Inspektorn på Siltala. 1915. (Suomennos Siltalan pehtori, näytelmäversio Harald Selmer-Geethin 1903 ilmestyneestä romaanista Inspektorn på Siltala.) ==Katso myös== * Procopé ==Lähteet== ==Aiheesta muualla== * * Luokka:Suomalaiset runoilijat Luokka:Vuonna 1868 syntyneet Luokka:Vuonna 1927 kuolleet
Soininen

Soininen on Naantalin 8. kaupunginosa noin 4 km kaupungin keskustasta pohjoiseen. Kaupunginosassa on 1 428 asukasta (2005), ja se on siten väkiluvultaan Naantalin viidenneksi suurin. Alue koostuu omakoti- ja rivitaloista, joita rakentuu edelleen kiivasta tahtia. Soininen sijaitsee Naantalin pohjoisosassa Maskun rajalla. Naapurikaupunginosia ovat Luikkio, Taimo, Lietsala ja Ladvo-Venka. Soinisten länsiosassa sijaitseva Soikallion asuinalue on asuntokannaltaan Naantalin uusinta; se on rakennettu suurimmaksi osaksi 2000-luvun alkupuolella. Asuinalueen koosta huolimatta Soinisten palvelutaso on matala: lähin koulu on Taimon koulu Luikkiossa noin kilometrin päässä ja lähin päivittäistavarakauppa sijaitsee Taimossa kahden kilometrin päässä. Tämä onkin närkästyttänyt uuden alueen asukkaita. Soinisiin valmistui helmikuussa 2018 kahvila Ravintola Metsätähti. Soinisissa sijaitsee Naantalin seurakunnan leirikeskus Soiniemi ja Hakapellon kappeli sekä hautausmaa. Keskiaikaisissa lähteissä Immasten tilan asutuksesta löytyy ensimmäisiä viitteitä vuodelta 1444. Keskiajalla taloja oli kolme ja ratsumiestilaksi ne yhdistettiin 1600-luvulla. Ratsumiestilaa käytettiin 1700-luvulla myös henkirakuunarykmentin majoitukseen. Tila oli myös rälssitila. Nykyään paikalla on säilynyt suojellut aitta vuodelta 1870 ja torppa 1800-luvun lopusta, sekä ei-suojeltu kivinavetta vuodelta 1886 jota on laajennettu 1920. Päärakennuksena toiminut pitsihuvila paloi 1970-luvulla. Immasten tila toimii nykyään hevostilana. == Lähteet == Luokka:Naantalin kaupunginosat
Taimo

Taimo on Naantalin 5. kaupunginosa noin 2 km kaupungin keskustasta koilliseen. Kaupunginosassa on 1 148 asukasta (2005), ja se on siten väkiluvultaan Naantalin kuudenneksi suurin. Kaupunginosa sijaitsee Aurinkotien pohjoispuolella Soinistentien ja Nuhjalantien välissä. Naapurikaupunginosia ovat Ruona-Pirttiluoto, Lietsala, Luikkio, Soininen ja Karvetti. Taimon eteläosassa Nuhjalantien varrella on pieni ostoskeskus, jossa on Sale sekä ravintola. Ostoskeskuksessa oli ennen Naantalin toinen posti, mutta sen palvelut siirrettiin kaupungin keskustaan. Ostoskeskus palvelee erityisesti viereistä Nuhjalan kerrostaloaluetta. Taimossa on kolme päiväkotia, ja lisäksi viereisessä Luikkion kaupunginosassa toimii Taimon ala-aste ja Lietsalan kaupunginosassa Suopellon yläaste. Luokka:Naantalin kaupunginosat
Jokimaa

Jokimaa on Lahden 28. kaupunginosa, joka sijaitsee kaupungin lounaisosissa lyhimmillään noin kolme kilometriä Lahden keskustasta lounaaseen. Kaupunginosaa rajaa koillisessa ja idässä Porvoonjoki. Kaupunginosan läpi kulkevat Helsingintie ja Uusi Orimattilantie. Jokimaan naapurikaupunginosia ovat Okeroinen ja Hennala pohjoisessa, Laune koillisessa ja Renkomäki kaakossa. Jokimaa rajoittuu Hollolaan etelässä ja lännessä. Vuonna 2017 Jokimaan kaupunginosaa vastaavan Lahden Jokimaan tilastoalueen väkiluku oli 576. Jokimaalla sijaitsee Lahden Hevosystäväinseura ry:n Jokimaan ravikeskus, jossa on järjestetty kuninkuusravit vuosina 1987 ja 2003, sekä Päijät-Hämeen Eläinsuojeluyhdistys ry:n toimipiste, joka vastaa Lahden kaupungin irrallaan olleiden ja kiinni otettujen eläinten hoidosta. Renkomäki–Salpakangas-tien varrella on myös Lahden lasitehdas (Niemenkatu 73). Jokimaalle pääsee linja- autolinjalla numero 12. Linjan päätepysäkki on Lintulantien risteyksessä, Jokimaan yrityspuiston kohdalla. Linjalla on myös molempiin suuntiin yksi R-vuoro, joka käy Raviradalla. Lisäksi Hollolan koululaislinja 55 Miekkiöön ajaa alueen läpi Ala-Okeroistentietä pitkin. ==Lähteet== ==Aiheesta muualla== *Radio 99 Jokimaa luokiteltiin maakunnalliseksi keskusradaksi 15. marraskuuta 2006. *
Lego City

Lego City on yksi Lego-yhtiön vanhimmista tuotesarjoista. Siihen kuuluvat kaikki kaupunkiin liittyvät Lego-rakennussarjat, kuten erilaiset autot ja lentokoneet. Lähes kaikissa tuotesarjan tuotteissa on minihahmoja. == Historia == Ensimmäiset Lego City -sarjan setit ilmestyivät Lego Town -nimellä 1970-luvun aikana. Alun alkaen nämä setit sisälsivät yleensä pohjalevyn päällä olevan rakennuksen ja siihen liittyviä kulkuneuvoja, kuten autoja tai helikoptereita. Mittakaava oli pienempi kuin nykyisissä seteissä. Minihahmojen keksimisen (1975) jälkeen mittakaavaa suurennettiin vuonna 1980 jotta hahmot saisivat uuden kodin Lego Town -sarjan seteistä. Alkuaikojen minihahmot eivät mahtuneet autojen sisälle, mikä vähensi paljon mahdollisuuksia leikkeihin. Minihahmojen ilmestyminen auttoi paljon sarjan kehittämisessä. Kun autojen rakennustapa yhtenäistettiin, niiden lukumäärä suureni todella paljon. Myös rakennusten rakenne muuttui entistä suuremmaksi, samalla tosin palikkamäärää vähennettiin hieman. Seuraavat suuret muutokset tapahtuivat 1980-luvun keskivaiheilla kun sen aikaisen Lego Town -teemaan alettiin kehittämään tuotteita, jotka olivat selkeästi erilaisia kuin tavanomaiset autot ja talot. Esimerkiksi vuonna 1985 Town-teemaan ilmestyi ensimmäinen lentokenttä-tuote Setti 6392 Airport Bricksetissä ja muutama muu ilmailuun liittyvät tuote. Town-teema kehittyi ja laajeni paljon tulevina vuosina kunnes vuonna 1992 ilmestyi ensimmäinen selkeästi oma aihekokonaisuus, tytöille suunnattu Paradisa-tuotesarja. Vaikka tuotesarja oli selvästi omanlaisensa, se silti kuului Town-teemaan erillisenä alateemana. Paradisan jälkeen tuli lukuisia muitakin alateemoja ja vielä nykyisestä City-teemasta löytää selviä alateemoja. == Alateemat == Vaikka Lego Town -sarja sisältää useita näennäisesti erilaisia "teemoja" kuten ilmailu, poliisien toiminta sekä rakennustyömaa, ensimmäinen aito alateema oli vuodesta 1992 vuoteen 1997 ilmestynyt Paradisa. Sarjan setit olivat "tyttöjen makuun" tehtyjä rakennelmia, joiden aiheet vaihtelivat rantaelämästä hevosiin. Myös värit poikkesivat totutusta. Tavanomaisten Lego-settien värien tilalle olivat tulleet erilaiset pehmeät värit kuten pinkki ja valkoinen. Lego City -sarjan sivusarjoja ovat: * Space (2011) * Paradisa (1992–1997) * Sukeltajat (1997) * Time Cruisers (1997–1998) * Extreme Team (1998–1999) * Res-Q (1998–1999) * Space Port (1999–2000) * City (1999–?) * Arctic (2000) == Lähteet == == Aiheesta muualla == * Sarjan virallinen kotisivu * Bricksetin listaus Lego City -rakennussarjoista City
Vertu

Vertu on ylellisyysmatkapuhelinten pioneeri ja valmistaja. Vertun toimitusjohtaja on Gordon Watson ja pääsuunnittelija on Frank Nuovo. Vertu oli alun perin itsenäisesti toimiva Nokian tytäryhtiö, joka oli täysin Nokian omistuksessa. Huhtikuussa 2012 kerrottiin Nokian neuvottelevan Vertun myynnistä pääomasijoitusyhtiö Permiran kanssa. Kesäkuussa 2012 Nokia ilmoitti myyvänsä Vertun ruotsalaiselle pääomasijoitusyhtiö EQT:lle, pitäen kuitenkin itsellään 10 prosenttia yhtiöstä. Vuonna 2015 EQT myi Vertun kiinalaissijoittajille, jotka myivät Vertun Kyprokselle rekisteröidylle Baferton Ltd:lle maaliskuussa 2017. Heinäkuussa 2017 Vertun turkkilaissukuinen omistaja Hakan Uzan ilmoitti yhtiön toiminnan loppumisesta ja 200 henkilön irtisanomisesta. Hän pitää kuitenkin merkin ja teknologian itsellään ja kaavailee Vertulle uutta alkua.Biggs, John: Vertu is dead. TechCrunch 14.7.2017. Vertu tarkoittaa ranskaksi hyvettä. == Lähteet == == Aiheesta muualla == * Vertun kotisivut Luokka:Matkapuhelinvalmistajat
Makeisvero

Makeisvero on valmistevero. Sitä kerättiin Suomessa viimeksi 2011–2016. Veron kohteena olivat Suomessa valmistettavat ja Suomeen tuotavat makeiset, jäätelöt ja virvoitusjuomat. Aiemmin vero oli käytössä vuosina 1926–1999. Valmisteveroa sääteli laki makeisten, jäätelön ja virvoitusjuomien valmisteverosta (1127/2010). Veron määrä oli 1.1.2012 alkaen 95 senttiä kilogrammalta ja 11 senttiä litralta. ==Vanha makeisvero== Aikaisempi makeisvero oli kulutusvero, jota kerättiin Suomessa myytävistä tuotteista. Euroopan unioni antoi Suomelle huomautuksen ksylitolin verottomuudesta. Eduskunta ratkaisi asian luopumalla makeisverosta 1. tammikuuta 2000.http://www.eduskunta.fi/valtiopaivaasiat/he+124/1998 Vuosina 1987–1999 makeisveron määrä oli 3,50 markkaa kilolta makeisia. Veron tuotto oli 154 milj. mk (1990), 152 milj. mk (1995), 155 milj. mk (1996) ja 157 milj. mk (1997).Hallituksen esitys 124/1998, FINLEX Suomen Hammaslääkäriliitto vaati jo vuonna 2003 makeisveroa takaisin, sillä makeisten kulutus oli lisääntynyt merkittävästi. Vuonna 1985 makeisia syötiin henkeä kohden 7,2 kg, vuonna 2001 12,5 kg ja vuonna 2005 14 kg. ==Vaikutus kulutukseen== Kaupan ja makeisvalmistajien mukaan makeisveron myötä makeiskauppa notkahti vuonna 2011 viidellä prosentilla, mutta makeisten myynti kasvoi vuonna 2012 kolme prosenttia vuoteen 2010 nähden. Fazer Makeisten mukaan makeisvero vähensi sokerimakeisten myyntiä, mutta suklaan myynti kasvoi. == Kritiikki == Makeisveroa kritisoitiin muun muassa siitä, että se jätti keksit veron ulkopuolelle, mutta verotti toisaalta esimerkiksi kivennäisvesiä. Vero johti muun muassa siihen, että valmistajat kehittävät makeistenomaisia tuotteita, mutta luokittelevat ne kekseiksi. Makeisten kulutus ei juurikaan vähentynyt veron astuttua voimaan. Tutkijoiden mukaan kansanterveyttä edistäisikin enemmän ruokien sokeripitoisuuksiin pohjaava verotus tai arvonlisäverotus, jolla voitaisiin alentaa terveellisten ja korottaa epäterveellisten ruoka- aineiden hintaa. Vuonna 2015 Euroopan komissio linjasi Suomen makeisveron valtiontukisääntöjen vastaiseksi ja kilpailua vääristäväksi, minkä vuoksi hallitus päätti lakkauttaa veron vuoden 2017 alussa makeisten ja jäätelön osalta. ==Lähteet== Luokka:Verotus Suomessa Luokka:Terveysperusteiset verot
Päivikki Palosaari

Päivikki Palosaari (s. 31. joulukuuta 1956 Kittilä) on suomalainen yrittäjäneuvos ja hotelli- ja ravintola-alan yrittäjä, jonka yritykset sijaitsevat Kittilän Levillä ja Kemissä. == Elämä ja ura == Päivikki Palosaaren isä oli sekatyömies ja äiti kätilö. Palosaaret asuivat vaatimattomissa oloissa pientilalla. 16-vuotiaana Palosaari lähti opiskelemaan suurtalouskokiksi ja avasi ensimmäisen yrityksensä Porogrillin 24-vuotiaana. Palosaari avasi ensimmäisen ravintolansa Wanhan Hullun Poron vuonna 1988. Hullu Poro Oy sai Suomen yrittäjien palkinnon vuonna 2002. Yritys on suorittanut Laatutonni-ohjelman vuonna 2008. Yritys sai Suomen vahvimmat -sertifikaatin vuonna 2008.Suomen asiakastieto Hullu Poro -yhtiöön kuului 2010-luvun puolivälissä 15 ravintolaa, hotelli ja muita majoitustiloja sekä vaatekauppa ja kauneushoitolaHämäläinen, Anna-Liisa: Päivikki Palosaari ja Mika Latva: ”Ansaitsemme tämän onnen”, Oma Aika 1/2014 s. 8.. Yhtiön liikevaihto oli vuonna 2024 noin 15 miljoonaa euroa ja henkilöstömäärä 120. == Yksityiselämä == Palosaarella on kaksi tytärtä, jotka molemmat työskentelevät Hullussa Porossa. Hän on naimisissa Mika Latvan kanssa. Päivikki Palosaari on Jouni Palosaaren sisko. == Palkinnot ja tunnustukset == * Yrittäjäneuvos, 2008 * Prix Veuve Clicquot, vuoden liikenainen 2004Marketing Clinicin Catharina Stackelbergistä vuoden 2013 Veuve Clicquot Business Woman, lehdistötiedote 5.6.2013. Viitattu 25.5.2014. == Kaatopaikka == Päivikki Palosaaren tiluksilta löytyi vuonna 2015 Hullu Poro Oy:n laiton kaatopaikka. Paikalta on sittemmin viety 44 tonnia jätettä jäteasemalle. Palosaari itse on pitänyt kaatopaikka- oikeudenkäyntiä kiusantekona. Jupakasta huolimatta Hullu Poro sai vuonna 2016 ympäristösertifikaatin; sertifikaatin antanut Inspecta ei tiennyt kaatopaikkaongelmasta.Kauppalehti 1.12.2016: Matkailukuningatar Päivikki Palosaaren yhtiön kaatopaikan pito syyteharkintaanImage.fi 17.2.2017: Napapiirin sankari: Kittilässä pitää hoviaan yrittäjä Päivikki Palosaari Rovaniemen hovioikeus antoi 2021 asiassa tuomion, jonka mukaan Palosaari sai ympäristön turmelemisesta kolme kuukautta ehdollista vankeutta, ravintolaketjun työntekijä avunannosta ympäristön turmelemiseen 30 päiväsakkoa ja Hullu Poro 10 000 euron yhteisösakon. Hovioikeus katsoi, että vuodesta 2003 vuoteen 2015 jatkunut luvaton menettely liittyi yritystoimintaan, oli ammattimaista, jatkuvaa ja pitkäkestoista. == Lähteet == * Helsingin Sanomat 30.12.2006 s. C8 Syntymäpäivähaastattelu === Viitteet === == Aiheesta muualla == * Levi Center Hullu Poro – Päivikki Palosaari Luokka:Suomalaiset yrittäjät Luokka:Vuonna 1956 syntyneet Luokka:Elävät henkilöt Luokka:Levi
Yrjö Luukkonen

Yrjö Luukkonen (28. tammikuuta 1920 Venjoki, Inkerinmaa – 25. marraskuuta 2006 Helsinki) oli suomalainen talouspäällikkö ja muusikko, joka tunnetaan Humppa- Veikot ja Dallapé-orkestereiden jäsenenä. Luukkonen valmistui merkonomiksi, ja hän kävi myös Dallapé-musiikkiopiston, jossa hänen soittimensa olivat hanuri ja trumpetti. Hän liittyi Dallapéhen 1982 ja säesti Sulasolin yhteislaulutilaisuuksia lähes 300 kertaa. Musiikin ulkopuolella hän työskenteli Siemens Sähkö Oy:ssä ja Yleisradion TV1:ssä. Hän oli mukana Inkerin Liitossa ja karjalaisten toiminnoissa. ==Lähteet== * Muistokirjoitus. Helsingin Sanomat 30.12.2006, s. C 8. Artikkelin verkkoversio. Luokka:Suomalaiset muusikot Luokka:Vuonna 1920 syntyneet Luokka:Vuonna 2006 kuolleet
Kynnys (järjestö)

Kynnys ry on suomalainen vammaisten kansalais- ja ihmisoikeusjärjestö, joka on perustettu vuonna 1973. Järjestöön kuuluu eri tavoin vammaisia ihmisiä. Kalle Könkkölä oli ennen kuolemaansa järjeston toiminnanjohtaja. Amu Urhonen toimii järjestön puheenjohtajana. == Aiheesta muualla == * Kynnyksen kotisivut Luokka:Suomalaiset sosiaali- ja terveysjärjestöt Luokka:Vammaisten huolto
Old Faithful

Old Faithful (suom. Vanha uskollinen) on kuuluisa geysir Yellowstonen kansallispuistossa Yhdysvalloissa. Lähteestä purkautuu 65–110 minuutin välein 14 000 – 32 000 litraa kiehuvaa vettä 30–55 metrin korkeuteen, 1,5–5 minuutin ajan. Turistit pääsevät seuraamaan purkauksia. Harry Woodward laski matemaattisen yhteyden purkausajankohtien välille vuonna 1938. Puistossa sijaitseva Steamboat Geyser on Old Faithfulia suurempi, mutta se purkautuu epäsäännöllisemmin. Purkauksien säännöllisyyden vuoksi Old Faithful on yksi Yellowstonen suurimmista vetonauloista. == Lähteet == == Aiheesta muualla == Luokka:Yellowstone Luokka:Geysirit
Badlandsin kansallispuisto

Badlands National Park ( , Makȟóšiča ) on kansallispuisto, joka sijaitsee Etelä-Dakotassa Yhdysvalloissa. Puiston koko on 982 km². Puiston maasto on preeriaa ja eroosion luomia jyrkkäreunaisia kallioharjanteita. Sen eläinlajeihin kuuluvat biisoni ja erittäin uhanalainen mustajalkahilleri. Varhaiset intiaanit ovat käyttäneet aluetta metsästysmainaan jo 11 000 vuotta sitten. Lakotat ja muut siouxit syrjäyttivät muut heimot 1800-luvun jälkipuolella. Eurooppalaiset valtasivat alueen 1800-luvun lopulta alkaen, varsinkin 1900-luvun puolella. Kuivuus ja heinäsirkat tekivät maanviljelystä kannattamatonta, ja monet viljelijät lähtivät. Toisen maailmansodan aikana alueelle perustettiin ampuma-alueita. Alueella on 23–35 miljoonaa vuotta vanhoja fossiileja.. Puistosta löytyi myös hirmulisko Tyrannosaurus rexin fossiili. == Kuvia == Image:Badlands_national_park_07_26_2005_1.jpg Image:Badlands2.jpg Image:Badlands1.jpg Image:Badlands3.jpg == Lähteet == == Aiheesta muualla == *Associated Tribes of Badlands National Park Luokka:Etelä- Dakotan kansallispuistot
Richie Rosenberg

Richie ”LaBamba” Rosenberg on yhdysvaltalainen pasunisti. Rosenberg tunnetaan Late Night with Conan O’Brienin house-yhtyeestä The Max Weinberg 7. Hän osallistui ohjelmassa myös In the Year 2000 -sketsin tekemiseen.Biography LaBamba and the Hubcaps. Viitattu 25.2.2008. Rosenberg on myös Southside Johnny and the Asbury Jukesin jäsen, minkä lisäksi hänellä on oma yhtye LaBamba and the Hubcaps sekä big band 18 Pieces of Soul.Hubcaps LaBamba and the Hubcaps. Viitattu 25.2.2008.Big Band LaBamba and the Hubcaps. Viitattu 25.2.2008. Hän on esiintynyt muun muassa Bruce Springsteenin, Bon Jovin ja Ricky Martinin albumeilla.Discography LaBamba and the Hubcaps. Viitattu 25.2.2008. Rosenberg syntyi Philadelphiassa, Pennsylvaniassa ja kävi George Washington High Schoolin. Conan O’Brien vihjasi vitseissään usein Rosenbergin olevan homoseksuaali, mutta todellisuudessa hän on naimisissa ja viiden lapsen isä. == Lähteet == == Aiheesta muualla == * LaBamba and the Hubcaps Luokka:Yhdysvaltalaiset pasunistit Luokka:Syntymävuosi puuttuu Luokka:Elävät henkilöt
Raili Mäki

Raili Irja Annikki Leino (o.s. Mäki, 12. kesäkuuta 1932 Turku – 12. maaliskuuta 2018 Turku)Kuolinilmoitus, Turun Sanomat 25.3.2018, s. 19 oli suomalainen näyttelijä. Hän oli ohjaaja Ville Salmisen tähtilöytö elokuvaan Lumikki ja 7 jätkää. Mäki aloitti uransa Turun Lapsiteatterissa 1940-luvulla. 1950-luvulla hän esiintyi muun muassa elokuvissa Kuningas kulkureitten, Alaston malli karkuteillä ja Riihalan valtias. Elokuvanäyttelijän uransa jälkeen Mäki toimi kuvaussihteerinä. Vuodesta 1979 hän toimi erään naistenvaateliikkeen sisäänostajana ja myyjänä. Liike sijaitsi Helsingissä Eteläisellä Hesperiankadulla. == Filmografia == * Lumikki ja 7 jätkää (1953) … Liisa, ”Lumikki” * Kuningas kulkureitten (1953) … Karin * Alaston malli karkuteillä (1953) … Sirkka * Laivan kannella (1954) … Kerttu * Riihalan valtias (1956) … Elma, piika * Näköradiomiehen ihmeelliset siekailut (1969) … kuvaussihteeri ==Lähteet== == Aiheesta muualla == * * Luokka:Suomalaiset näyttelijät Luokka:Vuonna 1932 syntyneet Luokka:Vuonna 2018 kuolleet
JIT

JIT voi tarkoittaa: *Ajonaikainen kääntäminen (), tietotekninen prosessi *Just-In-Time, johtamisfilosofia.
Opera Pieno

Opera Pieno oli nuorten taiteilijoiden perustama oopperayhdistys. Seurue toi näyttämölle esityksiä, jotka olivat helposti lähestyttäviä myös yleisölle, joka ei ollut perehtynyt oopperaan ja taidemusiikkiin. Opera Pieno on nykyisin lopettanut toimintansa. Opera Pienon ensimmäinen tuotanto oli Mozartin Valepuutarhuritar (La finta giardiniera). Se esitettiin Espoon Sellosalissa neljä kertaa lokakuussa 2005 ja uusintakierroksella kaksi kertaa Helsingissä Teatterimuseon salissa keväällä 2006. Yhdistyksen seuraava tuotanto oli myös Mozartin ooppera. Buenos Airesin blondi on vapaa sovitus Mozartin oopperasta La finta semplice. Musiikkinäytelmä sai ensi-iltansa Kansallisoopperan Alminsalissa joulukuussa 2006. Espoon Sellosalissa tuotantoa esitettiin kahden näytöksen verran tammikuussa 2007. Vuonna 2008 Opera Pieno jatkoi tuottamalla kaksi uutta produktiota. Tammikuussa Espoon Sellosalissa ensi-iltansa sai Mozartin aikalaisen, Niccolò Piccinnin koominen ooppera Naisten kosto (Le donne vendicate). Opera Pienon versiossa ooppera muuntui taidegallerioiden, median ja salamavalojen glamour-maailmaan sijoittuvaksi riehakkaaksi komediaksi. Marras-joulukuussa 2008 sai Helsingissä Aleksanterin teatterissa uuden ilmiasunsa yksi Mozartin maineikkaimmista oopperoista. Kosijan putti oli Jirimiko Orasen suomeksi kirjoittama ja Juulia Tapolan ohjaama versio Cosi fan tutte –oopperasta. Aikaisempien Opera Pieno -produktioiden tapaan kokonaisuus on lyhennetty kahteen tuntiin ja musiikkinumeroiden välissä tapahtumia kuljetti dialogi. Opera Pienon toistaiseksi viimeinen tuotanto on ollut marras-joulukuussa 2010 esitetty Joseph Haydnin musiikin säestämä komedia Avaruusseikkailu 2010, jonka myötä seurue jatkaa taiteenlajinsa popularisointia. Haydnin l mondo della luna -oopperaan pohjautuva Avaruusseikkailu 2010 oli seurueen viides tuotanto. Sitä esitettiin Espoon Sellosalissa viisi kertaa. ==Aiheesta muualla== *Opera Pienon kotisivut Luokka:Oopperat Suomessa
Wilma van Hofwegen

Willemina ”Wilma” Cornelia Adriana van Hofwegen-Van Rijn (s. 17. heinäkuuta 1971, Vlaardingen, Etelä-Hollanti) on entinen alankomaalainen uimari, joka Alankomaiden 4 × 100 metrin vapaauintiviestijoukkueen jäsenenä voitti olympiahopeaa kesäolympialaisissa 2000. Joukkueessa uivat myös Inge de Bruijn, Thamar Henneken ja Manon van Rooijen. Hän osallistui myös kesäolympialaisiin 1996. Van Hofwegen on naimisissa entisen uimarin Michael van Rijnin kanssa. == Lähteet == * van Hofwegen Zwemkroniek.comissa Luokka:Alankomaalaiset olympiamitalistit Luokka:Alankomaalaiset uimarit Luokka:Vuonna 1971 syntyneet Luokka:Elävät henkilöt